钦定古今图书集成/明伦汇编/交谊典/第071卷 > 宋册府元龟 > 《春于南浦与诸公送陈郎将归衡岳序》
## 钦定古今图书集成/明伦汇编/交谊典/第071卷 > 宋册府元龟 > 《春于南浦与诸公送陈郎将归衡岳序》

前人

仲尼旅人，文王明夷，苟非其时，贤圣低眉，况仆之不
肖者，而迁逐枯槁，固其宜耶？朝心不开，暮发尽白，而
登高送远，使人增愁。陈郎将义风凛然，英思逸发，来
下专城之榻，去邀才子之诗，动清兴于中流，横素波
而遥去。诸公仰望，不及联章祖之序，惭起。予辄冠名
篇之首，作者嗤我，乃为抚掌之资乎！